Ezera - Essuula 7\nAwo oluvannyuma lw'ebyo ku mirembe gya Alutagizerugizi kabaka w'e Buperusi Ezera mutabani wa Seraya mutabani wa Azaliya mutabani wa Kirukiya\n6 Ezera oyo n'ayambuka ng'ava e Babulooni; era yali muwandiisi mwangu mu mateeka ga Musa, Mukama Katonda wa Isiraeri ge yawa; kabaka n'amuwa byonna bye yasaba, olw'omukono gwa Mukama Katonda we ogwali ku ye.\n16 ne ffeeza yonna ne zaabu gy'olisanga mu ssaza lyonna ery'e Babulooni, wamu n'ekiweebwayo ku bwabwe eky'abantu n'ekya bakabona, nga bawaayo ku bwabwe olw'ennyumba ya Katonda waabwe eri mu Yerusaalemi;\n19 N'ebintu by'oweebwa olw'okuweereza okw'omu nnyumba ya Katonda wo obiwangayo mu maaso ga Katonda w'e Yerusaalemi.\n23 Buli ekinaalagirwanga Katonda w'eggulu kikolerwenga ddala olw'ennyumba ya Katonda w'eggulu; kubanga obusungu bwandibeereddewo ki eri obwakabaka bwa kabaka ne batabani be?\n24 Era tubannyonnyola ebya bakabona n'Abaleevi, abayimbi, abaggazi, Abanesinimu, oba abaddu b'ennyumba eno eya Katonda, bonna bwe benkana, tekiiyinzikenga kubasalira musolo newakubadde ebisalirwa newakubadde empooza.


Bukedde Online - Muka Kirumira adduse awaka!\nMuka Kirumira adduse awaka!\nEngeri Bamalaaya gye bakozesaamu Kalifoomu...\nMukyala wa Kirumira ng'asitudde omwana gwebabbula mu Felix Kaweesi\nNNAMWANDU wa Kirumira adduse mu maka bba mwe yamuleka aba famire ne basoberwa. Yasoose kuyita nnyazaala ne ssezaala we n’abategeeza nti ebbanga ly’amazeewo limala afunye waagenda awalala.\nMariam Kirumira eyakazibwako erya 'Maama Sofia' ye mukazi yekka omutongole Mohammed Kirumira gwe yaleka, wadde nga bba yalinayo abakyala abalala be yazaalamu abaana. Bazadde ba Kirumira okuli maama Nantongo Kawooya ne taata Abubaker Kawooya kyabakubye wala nga Mariam abategeeza nti, takyasobola kusigala ng’abeera mu maka.\nBaamubuuzizza gy’agenda wabula n’abategeeza nti, tebafaayo ajja kuba bulungi. Baamulemeddeko nnyo ababuulire ekituuseewo nti wabula ng’ensonga aziyita ku ngulu. Oluvannyuma yabategeezezza nti waliwo omukulu mu Gavumenti eyamupangisirizza ennyumba nti era ennyumba eyo baagisasudde omwaka mulamba, era awo ne bongera okusoberwa.\nBaamubuuzizza ekimuggya mu nnyumba gye baazimba ne bba, alyoke asalewo okugenda mu nnyumba empangise, n’abategeeza nti okusalawo okwo takukoze mu bubi wabula akyali wamu ne famire era bamusabire gy’agenda abeere bulungi. Baasoose kulowooza nti abaana anaabaleka, wabula kyababuuseeko ng’abaana bonna abasitudde n’agenda nabo.\nKino nakyo kyabasobedde kubanga teyababuulidde ngeri gye bagenda kuddamu kulaba ku baana bano. Mariam bwe yamaze okubiyitiramu bazadde ba Kirumira, olwo kwe kutandika okusiba ebintu era ku ssaawa 2:00 ez’ekiro ky’Olwokubiri n’asimbula. Yakozesezza emmotoka kika kya FUSO kwe yatisse ebintu bye, wamu n’eby’omu nnyumba ng’entebe, ekitanda ekikye ne ky’abaana, ttivvi, engoye n’ebintu ebirala era n’agenda.\nObwedda Mariam atikka ebintu nga Kawooya ne Nantongo bali mu luggya lwa mutabani waabwe beewuunaganya olw’okusoberwa. Mariam bwe yamalirizza okubitikka ebintu bye ku mmotoka, nnyumba yagitaddeko ekkufulu oluvannyuma n’alinnyisa abaana be abana ku mmotoka, n’asiibula abazadde n’abulawo.\nBazadde ba Kirumira baagezezzaako okumujjukiza nti abaana b’atwala basomera ku masomero ga mu kitundu ky’e Bulenga okuliraana awali amaka g’omugenzi Kirumira, ne bamusaba waakiri abaana abasoma agira abaleka alibakima ng’olusoma luwedde, wabula ekyo n’akigaana.\nOMUKYALA ABADDE YEKOLERA BIBYE Omu ku booluganda lwa Kirumira ataayagadde kumwatuukiriza yagambye nti: Ensonga za mulamu waffe zaatutabula kubanga bba kasooka afa abadde akola bintu bye yekka nga tatambulira wamu naffe.\nNe bwe kyatuuse ku kutegeka Dduwa ya Kirumira ku Ssande ewedde, nti enteekateeka Mariam yazibadde bbali. Mulamu wa Mariam ono yagasseeko nti: Muganda waffe bwe yafa, Mariam yaweebwa obukuumi obw'enjawulo bw'abadde atambuliramu ne tulowooza nti, bwa bulijjo obuleeteddwaawo olw’embeera eriwo ey’okutta Kirumira. Mariam abadde alina emmotoka yaabuyonjo gy’abadde atambuliramu n’abajaasi basatu abamukuma buli gy’alaga. Bwe yavuddewo, nti n’abakuumi ne bavaawo.\nEBYAVUDDEKO NNAMWANDU WA KIRUMIRA OKUVA AWAKA Omu ku booluganda lwa Kirumira yagambye nti ensiitaano yabadde ku baana, wabula oluvannyuma baasazeewo Nnamwandu bamuleke akole ky’awuliriramu emirembe ng’abamu ku ba famire baleese ensonga nti, Mariam yandiba nga yeetaaga obudde okuyita mu nnaku y’okufiirwa bba eyakubwa amasasi nga September 8, 2018 bwe yali mu mmotoka n’omuwala Resty Mbabazi Nalinnya.\nAwo we baakizuulidde nga n’abaana yali yabakyusa essomero nga yabazza ku Kampala Junior ekyabalowoozesezza nti pulaani evaawo amaze akaseera ng’agitegeka. Nti babadde bakimibwa emmotoka ennene etaliiko nnamba nga y’ebatwala ku ssomero era n’ebazza akawungeezi.\nKigambibwa nti abamu yabategeeza nti ekifo ekyo kimuwa ensisi n’ebirowoozo bingi nga buli ky’atunulako ajjukira obulamu bwe ne bba era amaziga ne gamuyitamu nga yeetaaga ekifo ekipya w’anaagumira. Abalala bagamba nti abadde alina okutya nti abatta bba engeri gye batannamanyika, basobola okumutuusaako obuzibu kubanga amaka ago bagamanyi bulungi era kino Kawooya naye ky’agamba nti kye kyavuddeko okusenguka okwo.\nKyokka waliwo n’abagamba nti engeri Kawooya gy’abadde atambuzaamu ensonga z’okuyamba bamulekwa nayo yandiba nga yavuddeko obuzibu kubanga ssente ezisoloozebwa n’enkozesa yaazo, zeetooloolera ku Kawooya. Nti n’engeri gy’abadde akoowoola abakazi Kirumira be yazaalamu abaana mu lujjudde nayo ebadde enyiiza abamu ku bali ku ludda lwa Mariam nga bagitunuulira ng’ewewula ekitiibwa kya Kirumira n’obufumbobwabwe ne Mariam.\nBbo baali baagala ensonga ekwatirwe munda mu ngeri eya “twekisize”. Nantongo yagambye nti nga jjajja w’abaana yandyagadde okumanya abazzukulu gye bali, w’ayinza okugenda n’abalabako. Abamu ku baliranwa abataayagadde kwatuukirizibwa baategeezezza nti Mariam yasoose kubasiibula nga tannaba kusenguka era n’abasuubiza nti waakuddanga abalabeko. Kyokka teyababuulidde gye yalaze\nBalongoosezza we banaaziika omugenzi Gen. Aronda Nyakayirima\n'Iryn enjaga yagitambuliza mu kipooli'\nLipoota y'abasawo abakugu ezudde ensonga 4 ezasse Gen. Aronda Nyakayirima


Bukedde Online - Basiimye Robert Kabushenga mu kuziika owa Vision Group\nZiza Bafana akubye oluyimba ng'atenda ennaku y'okumukwatira e...\nBasiimye Robert Kabushenga mu kuziika owa Vision Group\nBalwanidde omukazi mu bbaala munne n'amulumako mokutu n'akusuula wali!\nAb'e Mityana 5 bakyapooca na biwundu\nABAKUNGUBAZI ab’enjawulo basiimye akulira Vision Group n’abakozi baayo, mu kuziika abadde mukozi munnaabwe Kamila Asiya.\nOmugenzi Kamila nga bw'abadde afaanana. Ku ddyo ng'akulira Vision Group, Robert Kabushenga asitula ssanduuke omuli omulambo gw'omugenzi mu kuziika e Moyo\nKamila yaziikiddwa ku Mmande e Metu mu disitulikiti y’e Moyo era Robert Kabushenga, akulira Vision Group y’omu baaziise Kamila eyayogeddwaako ng’abadde omukozi omwesigwa.\nKabushenga, akulira Vision Group baamusiimye olw’okulaba obusobozi Kamila bw’abadde alina, n’amukuumira ku mulimu emyaka emingi ng’aweereza mu Vision Group.\nOmugenzi yakolera kkampuni emyaka 23 nga y’ayaniriza abagenyi n’okukwata amasimu agakubwa abalina kye beetaaga okumanya, okutuusa mu June 2018 lwe yasalawo okuwummula alabirire abazzukulu.\nWabula eby’embi yalumbiddwa lubyamira ow’amaanyi wiiki ewedde era n’afiira mu ddwaaliro e Mengo ku Lwokutaano lwa wiiki ewedde.\nLubyamira yamulumba yaakamala okuva e Moyo okuziika kitaawe eyafa wiiki bbiri eziyise. Mu kuziika, abakungubazi ab’enjawulo baasiimye Kabushenga olw’obuntubulamu bw’abadde alaga Kamila ne famire ye.\nKamila yalese abaana okuli Robert Amayo, Jean Tabu ne Max Adii gwe yalabirira okuva obuto n’okumuweerera.\nTaata w’abaana John Ocheng yagambye nti maama w’abaana be ono afudde yeenyumiriza nnyo mu Kabushenga n’abakozi ba Vision Group olw’engeri ennungi gye babadde bakolaganamu naye era kino ne kyeyolekera ne mu kumukungubagira n’okumuziika.\nAbakungubazi abalala mu kwogera nabo baasiimye Kabushenga n’abakozi ba Vision Group olw’obwasseruganda obwalagiddwa omuntu waabwe mu bulamu ne mu kufa.\nOmubaka wa Palamenti Tom Aza Alero, akiikirira ekitundu kya West Moyo gye baaziise yagambye nti: Mwami Kabushenga nkwebaza nnyo olw’okuwa muwala waffe omulimu ate n’ogumukuumirako ebbanga eddene ate n’okumuwandiikako mu mawulire abantu abalala bamuyigireko.\nYayongeddeko nti ebintu ebirungi Kamila by’akoze tebyabeewuunyisa ng’abeekitundu kubanga ne famire mw’ava erina likodi ennungi era kitaawe ye yawaayo ettaka okuli essomero lya siniya ery’ekitundu n’eddwaaliro ly’ekitundu.\nKabushenga yakuutidde abaana ba Kamila okussaamu amaanyi batwale mu maaso erinnya eddungi nnyaabwe ly’alese ne basuubiza okussa mu nkola ebyo byonna nnyaabwe by’abayigirizza omuli obunyiikivu, obwetoowaze, obwesigwa n’okuyamba abalina obwetaavu.\nKamila alese abazzukulu bana.\nAbasuubuzi b'e Kakiri badduse mu katale\nSsente zitabudde abattakisi n'abasuubuzi e Busega\nAmazina ga 'Koona wakati" gabafuukudde\nEyamezze abawanvu mu kamyuf...


Empaka Za Miss Curvy Ziwakanyiziddwa Bannaddiini - Radio Simba - Ennene\nempaka za miss curvy ziwakanyiziddwa bannaddiini\nYasabye buli muntu okulwanyisa empaka zino zisobole okusazibwamu. Sylivia Nayebare (omubaka omukazi/Gomba) era ayogerera ekibiina kya UWOPA ekigatta ababaka ba Palamenti abakazi. “Ekyasinze okummalamu amaanyi kwe kubeera ng’abakazi be tulwanirira obutatyoboolwa ate bo baavuddeyo mu bungi nga tewali abakase ne balaga nti bakisanyukidde ekyakoleddwa.\nObuzibu obusinga obuli mu mpaka zino kwe kubeera nti zijja kwongera ebikolwa by’okutulugunya abakazi ng’okubakwata ku bubina ng’abantu babalaba ng’ekyobulambuzi”, bwe yayongeddeko.\nHaji Abdu Nsereko Mutumba – Omwogezi wa UMSC, yeebuuzizza engeri empaka zino gye zigenda okusalibwamu kuba akyebuuza ekipimo n’omusazi ne by’agenda okusinziirako. “Empaka zino ng’Abasiraamu tebakkiriziganya nazo kuba zirimu okulaga ebitundu by’ensonyi ekitakkirizibwa mu ddiini”, bwe yakkaatirizza.\nEkikolwa ky’aliko kitulaga nga ffe abantu abalina buvunaanyizibwa abaliwo okukozesebwa. Kiwanda mmusuubira okubeera nga yandibadde yeetondedde dda abakazi ba Uganda ne Uganda yonna okutwaliza awamu era n’atakoma awo, wabula n’alekulira.


Bukedde Online - Abeegassi beesalidde amagezi ku by'obulamu\nAbeegassi beesalidde amagezi ku by'obulamu\nAb'e Matugga bambudde omukazi eyabanyaga s...\nEKIRWADDE kya ssennyiga omukambwe owa COVID 19 n'endwadde endala gye bikomye okuluma abantu n'okubasannyalaza mu byenfuna nga bangi ne ssente z'okwejjanjaba endwadde ezibatawaanya zibeekubya mpi.\nAbamu ku bammemba nga bali mu lukiiko.\nOmuwandiisi Luberenga ng'annyonnyola bammemba ku nkola y'okufuna obujjanjabi.\nWano abaddukanya ekibiina ky'obwegassi ekya ‘Masaka Microfinance & Development Cooperative Trust Ltd (MAMIDECOT) we basalidde amagezi ag'okuwewulirako bammemba baabwe ku by'obulamu.\nOmuwandiisi w'ekibiina kino, Paulo Luberenga n'akikulira Julius Kalemeera bategeezezza nti okuva COVID 19 lwe yabalukawo mu ggwanga,bammemba bangi abasannyaladde mu byenfuna n'abamu ne balemererwa okwetuusaako obujjanjabi.\nBannyonnyodde nti bawaliriziddwa okuyunga bammemba n'abafamire zaabwe ku nkola ya Yinsuwa y'ebyobulamu ku ssente ez'abamufunampola ng'abasooka basasula 5,000/-, abaddako 7,000/- ne 10,000/- buli mwezi.\nKaweefube ono bamwanjulidde mu musomo gwe babategekedde mu kisenge omuteeserezebwa. Aba Turaco Insurance Ltd abakuliddwa Amuza Mutebi basomesezza abantu bano ku migaso gya Yinsuwa y'ebyobulamu n'engeri gyeyanguyiza omuntu okujjanjabwa ne bw'aba talina ssente.\nWabula bammemba basabye abaddukanya Yinsuwa ono okwongeza ku myaka e 65 egy'etteeka gituuke ku myaka 80 nti we basinga okugyetaagira. Luberenga ne Kalemeera basabye bammemba okweyamba enkola eno baleme okukaluubirirwa mu by'obujanjabi.\n'Mukomye okuzannyiza 'abacuba'\nMunneegatteko tugobere ddala siriimu - Museveni


Bukedde Online - Eky'Amasaza tugenda kukyeddiza-Mawokota\nEky'Amasaza tugenda kukyeddiza-Mawokota\nVan Pee abuutikidde Bannakenya mu ddigi\nKAWUMBA ewangudde empaka za Lubyayi kaapu bannamawota nebalangireira tiimu kabiriiti egenda okuddiza engabo ya Masaza Kaapu.\nBya PADDY BUKENYA MPIGI\nKawumba FC ewangudde eza Lubyayi kaapu neesitukira mu sseddume we nte wa bukadde bubiri ne kikopo bwekubye Nabusanke fc goolo 2-0 mu kisaawe mu nnamungi wo muntu kyokka nabo nebabuukayo ne mitwalo gye nsimbi ataano (500,000/-).\nLubyayi yeebazizza tiimu zonna 21 ezetabye mu mpaka era nga zaava ku mutendera gwa magombolola nebasunsulamu okutuuka ku mutendera gwa konsitiwensi.\nLubyayi agambye nti ekikopo kino kibayambye nnyo okufuna tiimu ya Mawokota kabiriiti egenda okutigomya zinaazo mu mpaka za masaza era naalangirira nti abazannyi abasoba mu kkumi bamaze okusunsulwa era nti ekikopo baakukyeddiza.\nBakansala ba disitulikiti Benon Nsamba ne Manisuuli Kiyemba basiimye nnyo Lubyayi okwetaba mu kutumbula ebyemizannyo mu Mawokota nokugikuumira ku ntikko wabula ssentebe we gombolola naasima enteekateeka ze kikopo kino ennambulukufu era naayozaayoza tiimu ye eya Kawumba okutuuka ku buwanguzi.\nEky’Amasaza tugenda kukyeddiza-Mawokota\nKCCA ne Malakia balwanira 'quarter' za CECAFA\nOkwebuulirira mu byeddiini\nOmukyala asusse amaddu\nAkasiki ka Ssekukkulu ku Africana


Villa kati yabawagizi- Nkemba - StaDailyNews\nHome Amawulire Eby'emizannyo Villa kati yabawagizi- Nkemba\nVilla kati yabawagizi- Nkemba\nOkusinziira ku Eng William Nkemba ng'ono yemukulembeze wa kakiiko akekiseera akaalondobwa okuttaanya obukulembeze bwa kiraabu, okuwandiika ba memba kutandika nga 30 ogwekkumi, 2020.\nEmu ku kirabu z’omupiira esinga obututumufu mu Uganda SC Villa kikasiddwa nga yakudda mumikono gy’abawagizi okutandika ne sizoni ejja.\nOkusinziira ku Eng William Nkemba ng’ono yemukulembeze wa kakiiko akekiseera akaalondobwa okuttaanya obukulembeze bwa kiraabu, okuwandiika ba memba kutandika nga 30 ogwekkumi, 2020.\nNga ayogerako eri abamawulire ku Sheraton hotel ku Lw’okusatu, Eng Nkemba ategezeezza nti musanyufu okukulembera akakiiko akafubye okutebenkeza obukulembeze bwa Villa.\n“Ndi musanyufu okubeera ekitundu ku kakiiko akakoze eddimu eddene ery’okutebenkeza Villa,” Eng. Nkemba.\nVilla ebadde mumigozobano gy’obukulembeze wamu n’obwannanyini okumala ebbanga ddene wabula nga kati okusinziira ku Eng Nkemba kigenda kuggwa.\nBano nga bakawangula Liigi ya Uganda emirundi 16, kigambibwa nti batandika mu 1975 nga Nakivubo Boys.\nOluvanyuma, betuuma Nakivubo Villa mu 1979 eyeyubula neefuuka SC Villa.\nOkwagala okwewala ebyo ebibaddewo emabega, Eng Nkemba agamba nti basazeewo okudda kunono za kiraabu nga bweyali mu 1975.\nAyongeddeko nti, “SC Villa kati egenda kubeera ya lukiiko lwa bawagizi (Members’Trust) era ba memba beebo abaanaba nga basasudde 50,000 egya Uganda buli mwaka.”\nEng Nkemba ategezeezza nti bamemba bajja kulondanga pulezidenti wa kiraabu buli luvanyuma lwa myaka ena (4). Era, bamemba bano, agambye bakulabanga emipiira gya Villa egyawaka gyonna.\nPrevious articlePictures: Ugandan security broke into opposition party headquarters\nNext articleCovid-19: Uganda’s cumulative infections exceed 10K


Bukedde Online - Besweri Mulondo afudde akyawoza ogwa Ffedero\nBesweri Mulondo afudde akyawoza ogwa Ffedero\nWuuno Pulezidenti ow'abakazi 2 nga talina mwana kunsi\nEkirwadde ekyefaananyiriza Ebola kisattizz...\nAdded 6th April 2016\nOmugenzi Besweri Mulondo.\nBesweri Mulondo 90, atuuse okufa ng’akyawoza omusango Abaganda gwe baamussaako okulemesa federo. Mulondo eyali Ssaabalangira wa Buganda yafiiridde mu International Hospital (IHK) e Namuwongo eggulo.\nAmaze ekiseera ng’abeera mu kagaali oluvannyuma lw’okusannyalala. Mutabani we George Kimbugwe yategeezezza nti yassizza ogwenkomerero ku ssaawa 10 ez’olweggulo. Amaze ennaku ssatu ng’ali ku kyuma ekimuyamba okussa.\nYasembyeyo kubeera ku mbaga eyamutegekeddwa abaana n’abazzukulu nga March 12, 2016 okujaguza emyaka 90.\nOKUSALAWO KU FEDERO Y’omu ku basajja abakoleredde ennyo Buganda ne Uganda.\nYali w’amaanyi okutuusa mu July 1995 ku ntikko y’okubaga Konsitityusoni. Olukiiko lwa CA lwali luteesa ku kiteeso ky’okuzzaawo federo ekyaleetebwa John Eresu okuva Kaberamaido.\nMmengo yasooka kutokota babaka mu CA okuwagira ekiteeso kino ng’ekigendererwa kwe kufuna abakiwagira okuva mu bitundu by’eggwanga lyonna. Mu bano mwe mwali ne muganda wa Milton Obote, ayitibwa Adoko Nekyon eyayimirira n’ayogerera essaawa nnamba okumatiza banne Buganda efune federo.\nEkiteeso kya Eresu ky’afuna obuwagizi bw’amaanyi mu ba DP ne UPC abaali mu CA kyokka nga NRM nayo ekoze kakuyege waayo ng’ababaka tebakiwagira. Mulondo bwe yasituka okwogera Obuganda bwonna bwali bumutunuulidde okukiyisaamu ng’omuntu w’omunda. Mu kiseera ekyo ye yali Ssaabalangira wa Buganda, omumyuka asooka owa Katikkiro wa Buganda era Minisita w’Ebyettaka n’Ebyobulimi.\nera gy’ajja okuziikibwa. Kabaka n’omulangira Besweri Mulondo.\nN’agamba: ensonga za federo bannange “Ssemusota guli mu ntamu”, Ffe ng’Abaganda bwe tugisaba batugamba nti tusosola mu mawanga. Ate bwe tugamba nti kale Uganda yonna efune federo ng’ate batugamba nti lwaki tukakaatika enfuga eno ku bantu abatagyettanira. Yawunzika awakanya federo ng’agamba nti abaleese ekiteeso tebakikoze mu mwoyo mulungi kubanga basajja ba UPC abaggyawo federo.\nEresu eyaleeta ekiteeso naye yali wa UPC wadde nga kati yafuuka wa NRM. Ebya federo awo we byafiira mu lukiiko olwakubirizibwa James Wapakhabulo. EBYAVA MU KUSALAWO Aba NRM, baatendereza Mulondo okubeera Mwoyo gwa ggwanga kyokka ab’e Mmengo n’Abaganda abasinga ne bamukyawa kubanga federo gye yatemerako ettaka baali bagiyaayaanira okuva mu 1967, Obote lwe yawera obwakabaka nga basuubira nti olukiiko lwa CA gwe mukisa gwe balina Buganda okuddamu okugifuna.\nWaayita mbale Mulondo n’alekulira Obwassaabalangira n’Obwaminisita e Mmengo era olukiiko lwa CA yalumalako takyayala olwa buli muntu naddala abaali bettanira federo okumwogerera amafuukuule n’okukunga Obuganda okumuboola. Okuva olwo okutuusa lw’afudde abadde akyawoza gwa federo, ng’alaga bwe yawonya Buganda n’eggwanga okugwa mu katego k’aba UPC.\nYawandiika ekitabo ku bulamu bwe n’annyonnyola ebyaliwo mu CA ne lwaki yawakanya federo gye yali aludde ng’alwanirira. CA bwe yaggwa, Pulezidenti yamulonda okubeera ssentebe w’akakiiko k’Ebyettaka mu ggwanga okutuuka mu 2000.\nPulezidenti n’amulonda okubeera omuwabuzi we ku nsonga z’ettaka, ekifo ky’abaddemu okutuusa w’afiiridde. Mulondo, yazaalibwa March 12, 1926 Bwe yali tannagenda mu lukiiko lwa CA, yasooka kubeera mmemba wa Palamenti (NRC) mu 1989 n’akola nnyo ku kakiiko akaali kalondoola ensasaanya y’ensimbi za Gavumenti.\nYaliko omumyuka wa Minisita ow’Ebyobulimi mu gavumenti ya Pulezidenti Museveni era yali mmemba w’akakiiko aka Benjamin Odoki akaakuhhanya ebirowoozo bya Konsitityusoni. Obuweereza bwe Mu gavumenti ya Godrefy Binaisa , Mulondo yalondebwa okukulira akakiiko k’ebyettaka mu ggwanga kyokka ekifo teyakibugumya, n’akivaamu nga Obote afuuse Pulezidenti oluvannyuma lw’okulonda kwa 1980.\nEbbanga lyonna Obote II lye yali mu buyinza, Mulondo yali mu buwanguse e Nairobi mu Kenya. E Kenya gye yasisinkana Dr. Samson Kisekka. Wakati wa 1984 ne 1985 ng’olutalo lwa NRA lunyinyitidde, Omulangira Ronald Mutebi, yayitira e Nairobi ng’agenda mu nsiko okuzzaamu amaanyi abalwanyi ba NRA era Mulondo y’omu ku baamwaniriza.\nPulezienti Museveni bwe yawamba obuyinza, Mulondo yadda mu ggwanga mu March 1986 ku nnyonyi y’emu ne Dr. Kisekka. Nga tannayingira byabufuzi, yasooka kulondebwa okubeera ssentebe wa Lint Marketing Board (LMB).\nKyokka mu kitabo kye agamba nti yasisinkana Ssaabasajja n’amunnyonnyola ebyali emabega w’ekiteeso kya federo ne lwaki yakiwakanya era Ssaabasajja n’amusonyiwa. Abadde yawummula ng’ali mu maka ge e Kyankowe- Mityana era gy’ajja okuziikibwa.\nAbafumbo lwe balemwa okukwatagana olw'emyaka


Bukedde Online - Ab'e Namagunga bajaguzza emyaka 75\nAbaagoyebwa omuzira ne kibuyaga balajanidde Gavt. ebadduukire...\n▶ BANNYABO: Ani anenyezebwa amaka bwe gafa?\n▶ BEERA MULAMU; Tukuleetedde omugaso gw'ekisula\nAsaba buyambi bamulongoose okugulu\nAb'e Namagunga bajaguzza emyaka 75\nAbajaasi banaagula ettaka ku kibanjampola\nEssomero lya St Theresa Primary School - Namagunga lyajaguzza okuweza emyaka 75. Ku mukolo, baasonze n’ensimbi z’okumaliriza ekizimbe ekinene omunaatuuzibwanga enkiiko z’abazadde n’okukikozesa okuggyamu ensimbi.\nPulezidenti Museveni yakiikiriddwa Minisita w’ebyenjigiriza n’emizannyo Alupo Jessica eyeetisse obubaka bwe mu bbaasa bwa bukadde 10.\nAlupo yeebazizza abakulira essomero okukuuma ekitiibwa kyalyo n’omusingi gw’eddiini kwe lyatandikira. Ababiikira ba Little Sisters of St. Francis abaatandika essomero lino nabo baakiikiriddwa ku mukolo guno.\nAb’e Namagunga bajaguzza emyaka 75\nOmuyimbi Maureen Nantume azadde mwana muwala\nMICHO: 'Nzize kutuusa Cranes mu nsi ensuubize'\nAmagye gakutte abawamba abantu abawamba abawala ne babatta\n▶ BANNYABO: Ani anenyezeb...\n▶ BEERA MULAMU; Tukuleeted...\n▶ BEERA MULAMU; Tukuleetedde omugaso gw'omunnyu gw'ekisula.\nAsaba buyambi bamulongoose ...\nOMUWALA ow'emyaka 19 eyalwala ekizimba ku kugulu okwakkono ne bakwokya nga kutanye ate ne kuvunda alaajanira...\nOmuyimbi Akon alambudde ffa...\nOmuyimbi Akon ne mukyala we Rozina bakyanyumirwa bulamu mu ggwanga lyaffe liyite ‘Ekkula lya Africa''. Oluvannyuma...\nBazudde ekika kya lumonde o...\nAba Makerere University bakoze akuuma akakebera akawuka akalya lumonde ne bazuula ne kika kya lumonde ali ku ttunzi ...


Bayibli eyogera kki ku kibonerezo eky’okutibwa?\nAmateeka g’endagaano enkadde galagira okuttibwa singa oba okoze emisango egimu katugeze okutta (Okuva 21:12), okuwamba (Okuva 21:6), okwegatta n’ebisolo (Okuva 22:19), obwenzi (Abaleevi 20:10), ebisiyaga (Abaleevi 20:13), okua nabbi ow’obulimba (Ekyamateeka 13:5), obwamalaaya n’okukwata abakazi(Ekyamateeka 22: 4), n’emisango emirala mingi. Wabula, Katonda yalaganga ekisa mu kaseera ak’okufuna ekibonerezo. Dawudi yayenda era natta, kyoka Katonda teyalagira bulamu bwe okutwalibwa (2 Samwiri 11:1-5, 14-17; 2 Samwiri 12:13). Eky’enkomerero, buli kibi kyetukola kirina kusasulibwa na kufa kubanga empeera y’ekibi kufa (Abaruumi 6:23). Mukama yeazibwe kubanga atulaga okwagala kwe nga tatusalira musango (Abaruumi 5:8).\nAbafalisaayo bwebaleeta omukazi eyali akwatibwa mu bwenzi eri Yesu nebamubuuza oba balina okubuka amayinja, Yesu yaddamu, “Naye bwe baayongera okumubuuza, ne yeegolola n'abagamba nti Mu mmwe atayonoonangako, asooke okumukuba ejjinja.\n8 N'akutama nate, n'awandiika n'engalo ku ttaka.”(Yokaana 8:7). Kino tekitegeeza nti Yesu yagaana ekibonerezo oky’okufa eri emisango gyonna. Yesu yali alaga obunanfuusi bw’Abafalisaayo. Abafalisaayo bali bakema Yesu okulaba nga amenya eteeka ly’Endagaano enkadde, era bali tebafaayo ku mukazi bwa akubibwa amayinja (Omusajja oba yali luddawa gwebamukwata naye?). Katonda yeyeteekawo ekibonerezo eky’okufa. “Buli muntu anaayiwanga omusaayi gw'omuntu, omusaayi gwe guyiyibwenga abantu: kubanga mu kifaananyi kya Katonda mwe yakolera abantu.”(Oluberweberye 9:6). Yesu yandikkiriza ekkibonerezo ky’okufa ku misango. Yesu era yalaga ekisa mu kaseera ekibonerezo ky’okufa bwekyali kigenda okuwebwa. (Yokaana 8:11). Omutume Pawulo yakkiriza amanyi gavumenti gerina okutuukiriza ekibonerezo ky’okufa we kyali kigwaana (Abaruumi 13:1-7).\nOmukristaayo alina kulaba atya ekibonerezo ky’okufa? Okusooka, tulina okumanya nto Katonda yeyateekawo ekibonerezo ky’okufa mu kigambo kye; n’olw’ekyo, gaba malala okulowooza nti tusobola okuteekawo enkola esinga eya Katonda. Enkola za Katonda ziri wagulu okusinga ez’omuntu yenna eyali abadde kunsi. Katonda atuukiridde. Kino tekikwata ku ffe ffeka wabula ne ku Katonda. N’olw’ekyo, Alina okwagala okutakoma, era alina ekisa ekitakoma. Era tulaba nga alina ekiruyi ekitakoma era nga embala ezo zonna azifuga mu ngeri etuukiridde.\nEky’okubiri, tulina okukkiriza nti Katonda yawa abafuzi obuinza okulaba ddi ekibonerezo eky’okufa lwekyetaagisa (Oluberyeberye 9:6; Abaruumi 13:1-7). Endowooza egamba nti Katonda awakanya ekibonerezo ky’okufa eri emisango gyonna ssi ya Bayibuli. Abakristaayo tebalina kusanyuka nga ekibonerezo kyakufa kikolebwa, wabula era Abakristaayo tebalina kulwanyisa dembe lya Gavummenti kutta abakozi bemisango egisinga okuba egyannagomola.